**SABIEDRISKAJĀS APSPRIEDĒS IEGŪTIE UN ELEKTRONISKI IESŪTĪTIE SABIEDRĪBAS IEBILDUMI UN PRIEKŠLIKUMI PAR GULBENES NOVADA IZGLĪTĪBAS ATTĪSTĪBAS PLĀNU 2021.-2025.GADAM**

|  |  |  |  |
| --- | --- | --- | --- |
| *Nr. p.k.* | *Iebilduma/ priekšlikuma būtība* | *Ņemts vērā/ nav ņemts vērā* | *Pamatojums, ja iebildums/priekšlikums nav ņemts vērā* |
|  | Ieinteresētība ģimenes centra izveidē un vīzija par to kā plaša spektra atbalstu ģimenēm, piedāvājums sadarboties ar Gulbenes novadā strādājošiem atbalsta speciālistiem, tajā skaitā lauku teritorijā esošajiem speciālistiem, nepieciešamo speciālistu piesaiste no citiem novadiem, praktikantu un rezistentu iesaiste. *(23.02.2021.)*Ģimenes centra administratīvā centra atrašanās vieta pilsētā, bet pakalpojumus nodrošināt arī katrā lauku teritorijas izglītības iestādē. *(24.02.2021.)* | JāJā | ***Papildināts RV2 U6 ar P5 “Nodrošināt Ģimenes centra darbību visā novada teritorijā”*** |
|  | Elastīga transporta jautājumu risināšana saistībā ar talantīgajiem bērniem no lauku teritorijas skolām - viņu nokļūšana uz nepieciešamā talanta attīstīšanas pulciņiem, iestādēm. *(23.02.2021.)*Lauku skolu skolēniem rast piekļuvi interešu izglītības pakalpojumiem, profesionālās ievirzes jomā pilsētā, kā arī filiālēs, veicinot vienādas iespējas talantīgākajiem skolēniem no lauku vides. *(02.03.2021.*Aktuāls jautājums par atbalstu talantīgiem bērniem - nokļūšana konkursos, izstādēs, sacensībās, jārod risinājums vecāku līdzfinansējuma mazināšanai. *(04.03.2021.)* | JāJāJā | ***Papildināts RV3 U4 ar P3 “Izstrādāt kārtību, kādā tiek nodrošināti pārvadājumi profesionālās ievirzes izglītības pieejamības nodrošināšanā novada bērniem un jauniešiem”*** |
|  | Pašvaldības finansiāls atbalsts izglītības iestādēm, kuras ir tikušas pie līdzdalības finansējumu projekta ietvaros, gadījumos, kad nepieciešams finansējums tā pilnīgai pabeigšanai, kas nav iekļauts projektā. *(23.02.2021.)* |  Nē |  Nav konstatējams par kādiem projektiem tiek runāts. |
|  | Konkretizēt, kā tiks nodrošināta interešu un profesionālās izglītības pieejamība laukos, nepasliktinot un nesamazinot esošos piedāvājumus. *(24.02.2021.)* | Jā | Plāna RV2 U4 P1 paredz “Izstrādāt vienotu interešu izglītības programmu realizācijas principu izstrādi un ieviešanu”, savukārt RV3 U4 P2 paredz “Profesionālās ievirzes izglītibas īstenošanas struktūras pilnveidošanu pašvaldībā”. Minētie pasākumi ietver sevī interešu un profesionālās izglītības piedāvājuma un pieejamības nodrošināšanu visiem novada bērniem un jauniešiem |
|  | Gulbenes novada pašvaldībai jāpiesaista un jāatbalsta speciālisti (izglītības iegūšana, kvalifikācijas papildināšana), lai var piedāvāt un sniegt dažādus un pilnvērtīgus pakalpojumus. *(24.02.2021.)* | Jā | Pasākumi speciālistu piesaistei ir noteikti Plāna RV4 U1 P1 - P6.  |
|  | Katram pedagogam personalizētas darba vides veidošana. *(24.02.2021.)*  | Jā  | Jau noteikts Plāna RV4 U2 P1 kontekstā kā darbības rezultāts. |
|  | Lauku teritorijas izglītības iestādēm nepieciešams kooperēties, lai piesaistītu to mācību priekšmetu pedagogus, kuros ir mazs stundu skaits nedēļā. *(24.02.2021.)* | Jā | Jau noteikts Plāna RV4 U2 P4 “Izglītības iestāžu sadarbošanās izglītības speciālistu piesaistei mācību priekšmetos ar nelielu mācību stundu skaitu nedēļā” |
|  | Strādāt pie tā, lai motivētu atgriezties skolā skolotājus, kuri ir mainījuši nodarbošanos. *(24.02.2021.)* | Jā | ***Papildināts Plāna RV4 U1 ar P8 “Sadarboties/piesaistīt citu jomu speciālistus, kuriem ir pedagoģiskā izglītība un darba pieredze”*** |
|  | Jāizmanto novada vidusskolu bāze, lai attīstītu mūžizglītību. Vidusskolas var uzņemt, vadīt mūžiglītības kursus, nodarbības *(24.02.2021.)* | Jā | ***Papildināts Plāna RV5 U2 ar P5 “Mūžizglītības programmu piedāvājums novada skolās ”*** |
|  | Jāizveido piedāvājumu bāze, kura izglītības iestāde kādus speciālistus ir gatava uzņemt praksē, lai veidotu iestrādnes turpmākajai sadarbībai. *(24.02.2021.)* | Jā | ***Papildināts Plāna RV4 U1 ar P9 “Izveidot piedāvājumu bāzi par prakšu vietām izglītības iestādēs”*** |
|  | Mentoru apmācība un sagatavošana katrā izglītības iestādē, lai sniegtu atbalstu jaunajiem speciālistiem (izskanēja ieteikums ielikt to kā konkrētu uzdevumu attīstības plānā). *(24.02.2021.)* | Jā | ***Papildināt Plāna RV4 U1 ar P10 “Mentoru apmācība un sagatavošana izglītības iestādēs, atbalsta sniegšanai jaunajiem speciālistiem”.*** |
|  | Strādāt pie tā, lai izveidotu tādus interaktīvus digitālos materiālus, kurus katrs skolotājs varētu izmantot savā skolā un klasē uz vietas (piem., Gulbenes novada karte ar muižām, …). *(25.02.2021.)*Apvienot resursus, lai izveidotu interaktīvus materiālus par dažādām tēmām (vēsture, saimnieciskā darbība, ģeogrāfija, literatūra, mūzika) saistībā ar Gulbenes novadu, kurus var izmantot plašs pedagogu un interesentu loks. *(25.02.2021.)*Jāpiesaista finansējums (arī projektu), lai izveidotu komandu, kuras sastāvā ir arī kāds muzeja darbinieks. *(25.02.2021.)* | JāJāJā | ***Papildināts Plāna RV1 U4 ar P3 “Izveidot interaktīvus digitālos materiālus par dažādām tēmām saistībā ar Gulbenes novadu”*** |
|  | Gulbenes novada vēstures un mākslas muzejam savā darbā jāiet ārpus muzeja telpām. *(25.02.2021.)* | Nē | Priekšlikums aktualizējams Gulbenes novada starpinstitūciju darbā |
|  | Informācijas vākšanā par novadu iesaistīt arī kultūras darbiniekus, pensionārus un izmantot jau savākto informāciju (informāciju stendi pie objektiem). *(25.02.2021.)* | Nē | Priekšlikums aktualizējams Gulbenes novada starpinstitūciju darbā |
|  | Interešu pulciņu līmeņu aprakstu izstrādē pieaicināt katras jomas speciālistus (piem., koru, deju kolektīvu vadītājus). *(25.02.2021.)* | Jā | Priekšlikums aktualizējams nodrošinot RV2 U4 P1 ”Vienotu interešu izglītības programmu realizācijas principu izstrāde un ieviešana” izpildi. |
|  | Risināt bērnu pārvadājumu drošības jautājumus (pavadošās personas, bērnu sēdeklīši, uzvedības normu ievērošana). *(25.02.2021.)* | Nē | Priekšlikums Izglītības pārvaldei risināms kontekstā ar pašvaldībā apstiprināto kārtību izglītojamo pārvadājumiem. |
|  | Pedagogu izdegšanas riska mazināšanai paredzēt tādus atbalsta pasākumus pedagogiem kā ikgadējā bezmaksas ekskursija vai aktīvās atpūtas iespēja. *(25.02.2021.)* | Jā | Priekšlikums aktualizējams kontekstā ar Plāna RV4 U3 P3 “Daudzveidīga psiholoģiskā atbalsta sniegšana pedagogiem izdegšanas risku mazināšanai”  |
|  | Lai sekmētu jaunu pedagogu piesaisti izglītības iestādēm, piedāvāt tādus “bonusus” kā piem., transporta izmaksu kompensēšana nokļūšanai no dzīvesvietas līdz darbavietai, veselības apdrošināšanas polises, izdevumu segšana, kas saistīta ar briļļu iegādi. *(25.02.2021.)* | Jā | Priekšlikums aktualizējams kontekstā ar Plāna RV4 U1 P3 “Daudzveidīga psiholoģiskā atbalsta sniegšana pedagogiem izdegšanas risku mazināšanai”  |
|  | Veikt vecāku anketēšanu, lai apzinātu ģimeņu vajadzības novadā. Plānot daudzveidīgāku un biežāk pieprasīto speciālistu pieejamību Ģimenes centrā un ieviest maksas pakalpojumus. *(02.03.2021.)* | Jā | Priekšlikums aktualizējams kontekstā ar Plāna RV2 U6 P1 “Datu ieguve un analīze par atbalsta vajadzībām” un RV2 U6 P3 “Materiālo un intelektuālo resursu apzināšana un Ģimenes centra izveide” |
|  | Materiāli tehniskās bāzes nodrošināšanai izvērtēt saimnieciski izdevīgākos un ilgspējīgākos piedāvājumus, akcentējot izglītības iestādi, kurā tas tiks veikts. *(02.03.2021.)* | Jā | Priekšlikums aktualizējams kontekstā ar Plāna RV3 U1 P2 “Kārtības izveidošana finansējuma piešķiršanai izglītības iestāžu teritorijas sakārtošanai”. |
|  | Organizēt loģistikas sistēmu, lai skolēnu pārvadājumi neietekmētu mācību procesa sākšanu/beigšanu un skolēniem būtu iespējas apmeklēt ārpusstundu aktivitātes. *(02.03.2021)*Veidot prognozējošu interešu izglītības piedāvājumu, lai vecāki varētu izdarīt izvēles un līdztekus izstrādāt loģistikas maršrutus. Skolēnu pārvadājumus no septembra līdz oktobrim veidot pēc viena principa un nostabilizējoties skolēnu dienas plānojumam pēc regulārā maršruta. *(02.03.2021.)* | JāJā | Priekšlikums aktualizējams kontekstā ar Plāna RV3 U5 P2 “Izglītojamā un izglītības iestādes vajadzībām atbilstošas sistēmas nodrošināšana” |
|  | Izmantot publisko vidi (NVA) informējot par pedagogu piesaisti un brīvajām vakansē novadā. *(02.03.2021.)* | Jā | ***Papildināts Plāna RV4 U1 P6 “Informācijas publicēšana par vakantajām pedagogu amata vietām izmantojot publisko vidi” ar rezultatīvo rādītāju “Informācija tiek publicēta vismaz 2 publiski pieejamās interneta vietnēs”*** |
|  | Atzinīgs vērtējums uzsāktajai aktivitātei par prakses vietu apzināšanu novadā. *(02.03.2021.)* | Nē | Nav formulēts kā priekšlikums. |
|  | Akcentēt Izglītības attīstības plāna īstenotājus, kas ir daudzpusēja: Izglītības pārvaldes, Gulbenes novada pašvaldības, vecāku un izglītības iestāžu sadarbība. *(02.03.2021.)* | Nē | Plānā ir norādītas atbildīgās institūcijas un līdzatbildīgās institūcijas. |
|  | Organizējot pedagogu profesionālās pilnveides kursus, veidot kursu piedāvājumu pašvaldībā, nodrošinot iespēju piedalīties vairāku skolu pedagogiem (mācīšanās kopā). *(04.03.2021.)* | Jā | Priekšlikums aktualizējams kontekstā ar Plāna RV1 U3 P1 “Pedagogu līdzdalība profesionālās pilnveides programmu izveidē un īstenošanā” |
|  | Profesionālās ievirzes izglītības iestādēs vēl vairāk akcentēt un paplašināt iespējas mācību procesā dažādot vidi un resursus, izmantjot arī lokālos resursus. *(04.03.2021.)* | Nē | Priekšlikums aktualizējams kontekstā ar izglītības iestāžu izglītības programmu saturu un to īstenošanu. |
|  | Pašvaldībai iesaistīties sistēmas veidošanā, kura paredzētu profesionālās ievirzes pedagogiem papildus apmaksātas individuālā darba stundas ar talantīgiem skolēniem, kā arī pilnveidot materiāli tehnisko bāzi. *(04.03.21021.)* | Jā | Priekšlikums aktualizējams kontekstā ar Plāna RV2 U3 P3 “ Izstrādāts un efektīvi darbojas atbalsta modelis pedagogiem darbā ar talantīgajiem audzēkņiem mākslā, mūzikā un sportā” |
|  | Izveidot dokumentu, kurā būtu skaidri definēti principi profesionālās ievirzes sporta un mākslas izglītības saistībai ar interešu izglītību, lai novērstu programmu dubultošanos. *(04.03.2021.)*  | Jā | ***Plāna RV2 U4 P4 izteikt - “Nodrošināt profesionālās ievirzes izglītības programmu sasaisti ar interešu izglītības programmām”*** |
|  | Pievērst uzmanību interešu izglītības piedāvājumam arī pirmsskolas izglītības iestādēs. *(04.03.2021.)* | Jā | Priekšlikums aktualizējams kontekstā ar Plāna RV2 U4 P1 “Vienotas interešu izglītības programmu realizācijas principu izstrāde un ieviešana”  |
|  | Problēmas aktualizēšana - Gulbenes Mākslas skolas infrastruktūra, pieejamība (stāvlaukums) - vecāku lūgums pašvaldībai risināt šo jautājumu. *(04.03.2021.)* | Nē | Jautājums jāskata kontekstā ar pašvaldības iestāžu infrastruktūras sakārtošanu |
|  | Izvērtējot profesionālās ievirzes īstenošanu pašvaldībā, apzināt piedāvājumu, resursus un pieejamību, lai nezaudētu motivētus skolēnus, dotu iespēju attīstīt talantus. Ieteikums veikt aptauju. *(04.03.2021.)* | Jā | Priekšlikums aktualizējams īstenojot Plāna RV3 U4 P2 “Profesionālās ievirzes izglītības īstenošanas struktūras pilnveidošana pašvaldībā”. Iekļautie rezultātīvie rādītāji tiks iegūti, izmantojot aptaujas metodi. |
|  | Piešķirot pašvaldības stipendiju, ieteikums ņemt vērā skolotāja vēlmi iegūt maģistra vai doktora grādu. *(04.03.2021.)* | Nē | Pedagogi atbalstu profesinālajai izaugsmei var saņemt atbilstoši “Gulbenes novada domes, pašvaldības administrācijas, iestāžu un to struktūrvienību amatpersonu un darbinieku atlīdzības nolikumam”. |
|  | Aktuāls jautājums par pedagoga darba samaksu un slodzi vispārizglītojošā un profesionālās ievirzes izglītībā. *(04.03.2021.)* | Nē | Nav formulēts kā priekšlikums |
|  | Diskusija, komentāri par vecāku līdzfinansējumu sporta profesionālās ievirzes jomā. *(04.03.2021.)* | Nē | Nav formulēts kā priekšlikums |
|  | Diskusija, komentāri par vienotu dokumentu (pedagogu novērtēšana) pašvaldībā skolotāju algas likmes noteikšanai pēc individuālā snieguma. *(04.03.2021.)* | Nē  | Nav formulēts kā priekšlikums |
|  | Diskusija, komentāri par vīriešu lielo lomu un nozīmi pedagoģijā. *(04.03.2021.)* | Nē | Nav formulēts kā priekšlikums |
|  | Priekšlikums par 2 pedagogu slodžu nepieciešamību bērnudārza grupiņā. Ņemot vērā, ka vienai audzinātājai jāstrādā divās grupiņās, lai nodrošinātu slodzi, viņai arī ir jāiekļaujas divu grupiņu darba ritmā un ja kāda no audzinātājām saslimst, tad tiek paralizēts abu grupiņu darbs. Šī rezultātā veidojas papildus slodze citām audzinātājām un rodas grūtības audzinātāju aizvietot. Ja būtu 2 slodzes uz grupiņu, pieļauju , ka skolotāju izdegšanas risks būtu mazāks, savstarpējā komunikācija un aizvietošans iespējas labākas.*Priekšlikums iesūtīts elektroniski (26.03.2021.)* | Jā | Gulbenes novada izglītības attīstības plānā 2021.-2025.gadam prioritārajā virzienā RV4 “Pievilcīgas pedagoga darba vides veidošana” 3.uzdevumā (U3) “Mazināt pedagogu izdegšanas riskus’ plānota aktivitāte (P1) – balstoties uz situācijas izpēti un iegūtajiem datiem grozījumu veikšana “Noteikumos par minimālo izglītojamo skaitu Gulbenes novada izglītības iestāžu pirmsskolas grupās”. Paredzam, ka pirmsskolas izglītības iestāžu grupiņās, kurās piepildījums un vidējais apmeklējums ir virs 18 bērniem, tiek nodrošināti divi pedagoģiskie darbinieki. |
|  | Atbalsta sistēmas izglītojamajam un ģimenei pilnveidošana, 6. uzdevums (U6) Izveidot “Ģimenes centru” kā vienotu, kompleksu, sistēmisku, individuālu atbalsta speciālistu darbības modeli: | Jā |  |
|  | Raugoties plāna, izprotu, ka līdz 2023. gadam paredzēts izveidot šo centru. Tomēr gribētos precīzāku informāciju kādi konkrēti 10 speciālisti strādās šajā centrā. Ja tas. piem., būs tikai viens fizioterapeits, tad vecākiem būs jāgaida ilgu laika periodu, lai pie tā nokļūtu viņu bērns.  | Mūsu mērķis Ģimenes centrā piedāvāt tādu speciālistu pakalpojumus, pēc kuriem novadā ir lielākais pieprasījums. Šobrīd esam apzinājuši, ka pieprasīti ir, piemēram, bērnu psihiatrs, fizioterapeits, audiologopēds, Montesori pedagogs. Tāpat plānojam piedāvāt Smilšu terāpiju, Mūzikas un Mākslas terāpijas. |
|  | Vai šim centram būs arī kāda sasaiste ar sociālo darbinieku katrā pašvaldībā, jo nav noslēpums, ka ne jau katra ģimene, kas dzīvo Gulbenes novadā, ir tik labi situēta, lai spētu aizvest bērnu uz šo Ģimenes centru, kurš kā noprotu atradīsies Gulbenē?  | Šobrīd daļu speciālistu pakalpojumu izmaksu plānojam segt no pašvaldības budžeta. Tur, kur tiks paredzēts vecāku līdzfinansējums, noteikti būs iespēja sadarboties ar Sociālo dienestu. Lai apzinātu bērnu iespēju nokļūt Ģimenes centrā, sadarbosimies ar izglītības iestādēm, vajadzības gadījumā piesaistot Sociālā dienesta resursus. Ģimenes centrā tiks nodrošināts atbalsts, kura sniegšanā nepieciešams īpašs materiāltehniskais nodrošinājums, situācijās, kad atbalstu kvalitatīvi var sniegt, izbraucot uz izglītības iestādi, to darīs maksimāli tuvu bērnu dzīves vietai. |
|  | Pozitīvi, ka darboties uzsāks agrīnās intervences programma STOP 4-7, bet tā ir tikai viena programma, kura ir vērsta konkrētai bērnu mērķauditorijai. Vai intervences grupas izglītības iestādēs būs arī lauku teritorijā, jo pagaidām šī centra darbība tiek fokusēta tikai Gulbenes pilsētā? Citādi iespaids, ka visu vēlaties koncentrēti izveidot tikai pilsētas teritorijā.*Priekšlikums iesūtīts elektroniski (26.03.2021.)* | Plānojam, ka intervences grupas, kurās apvienosies psihologs, sociālais pedagogs vai sociālais darbinieks, speciālais pedagogs, dosies uz visām izglītības iestādēm, kuras lūgs atbalstu konkrētas situācijas risināšanā. Paredzam, ka Intervences grupas iestādē darbosies gan izzinot, izpētot situāciju, gan kopā ar pedagogiem sagatavojot rīcības plānu, gan sniedzot konsultācijas, gan veicot izglītojošu darbu – tātad ilgstošākā laika periodā. |
|  | Piedāvājuma un infrastruktūras sakārtošana izglītības pieejamības pilnveidei, 1. Uzdevums (U1) Labiekārtot izglītības iestāžu teritorijas un aprīkot rotaļu laukumus ar sertificētām rotaļu konstrukcijām: |  |  |
|  | Plānā minēts, ka katru gadu tiek labiekārtotas 2-3 izglītības iestāžu teritorijas. Svarīgi, lai būtu izpratne sabiedrībai, pēc kāda principa tiks izvēlētas šīs iestādes.Varbūt tomēr rast iespēju, jo raugoties no ekonomiskā viedokļa, ka Rankas PII "Ābelīte" jau ir uzvarējusi projektu konkursā, lai labiekārtotu savu āra teritoriju, tad kāpēc šo nevar jau iekļaut šajā plānā un ieguldīt papildus finansiālus līdzekļus, lai pilnīgi labiekārtotu šīs iestādes āra teritoriju.*Priekšlikums iesūtīts elektroniski (26.03.2021.)* | Jā | Šajā gadā tiks apzinātas katras pirmsskolas izglītības iestādes vajadzības rotaļlaukumu labiekārtošanai, izveidota izmaksu tāme un, izglītības iestāžu vadītājiem vienojoties, izveidots grafiks, secība, kādā notiks labiekārtošanas darbi. |
|  | Pievilcīgas pedagoga darba vides veidošana, 3. Uzdevums (U3) Mazināt pedagogu izdegšanas risku |  |  |
|  | Patreiz spēka esošajos noteikumos par minimālo izglītojamo skaitu Gulbenes novada izglītības iestāžu pirmsskolas grupās ir gradācija attiecība uz vienā grupā minimālo izglītojamo skaitu (Gulbenes pilsētā un pagastos). Kāpēc nevar ieviest arī šajā sadaļā līdzīgu gradāciju. Pagasta teritorijā esošajos Pii strādā skolotājas ar jaukta vecuma bērniem. Tādejādi darbojoties ar divu vecumu bērniem skolotājai arī veicamie uzdevumi ir jārealizē atbilstoši bērna vecumposmam. Grupā ir nepieciešams otrs pedagogs, jo patreiz pie bērnu skaita 17, pirmsskolas skolotāja palīgs ir spiests ieņemt otra iztrūkstošā pedagoga vietu, kur grupā ir tikai viens pedagogs, lai darbotos ar vienu no vecuma grupām. Tas nav normāli, ka uz grupu ir tikai pedagoga 1,5 slodze !!! Pedagoga izdegšanas risku veicina arī tas apstāklis, ka kādam no pedagogiem, lai kopā iegūtu pilnu darba slodzi, jāstrādā vienā grupā 0,5 slodzi un vēl 0,5 slodzi jau citā grupā. Tā ir nevienlīdzība!!!Papildus darbinieka pirmsskolā nodrošināšana prombūtnē esoša darbinieka aizvietošanai no pirmās darba dienas. Šo punktu atbalstu par visiem 100%, jo īpaši šajā pandēmijas laikā, pedagogi ir spiesti strādāt iespaidīgas virsstundas, jo jāaizvieto kolēģis.*Priekšlikums iesūtīts elektroniski (26.03.2021.)* | Jā | Gulbenes novada izglītības attīstības plānā 2021.-2025.gadam prioritārajā virzienā RV 4 “Pievilcīgas pedagoga darba vides veidošana” 3.uzdevumā (U3) “Mazināt pedagogu izdegšanas riskus” plānota aktivitāte (P1) – balstoties uz situācijas izpēti un iegūtajiem datiem grozījumu veikšana “Noteikumos par minimālo izglītojamo skaitu Gulbenes novada izglītības iestāžu pirmsskolas grupās”. Paredzam, ka pirmsskolas izglītības iestāžu grupiņās, kurās piepildījums un vidējais apmeklējums ir virs 18 bērniem, tiek nodrošināti divi pedagoģiskie darbinieki. |